
PANEVĖŽIO RAJONO SAVIVALDYBĖS MERAS

POTVARKIS
DĖL 2004 M. BIRŽELIO 21 D. VALSTYBINĖS ŽEMĖS NUOMOS SUTARTIES 
NR. Ž3-55 NUTRAUKIMO

2026 m. liepos 27 d. Nr. M-487
Panevėžys


Vadovaudamasis Lietuvos Respublikos civilinio kodekso 6.562 straipsnio 2 punktu, Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 291 punktu,                   30 straipsnio 1 dalies 1 punktu ir 2 dalimi, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 32 straipsnio 6 dalies 21 punktu:
[bookmark: _Hlk157774792]             1. N u t r a u k i u  2004 m. birželio 21 d. valstybinės žemės nuomos sutartį Nr. Ž3-55 
(toliau – Nuomos sutartis), kurios pagrindu V. N. (duomenys neskelbtini) išnuomota 0,1807 ha iš bendro 0,9586 ha ploto valstybinės žemės sklypo (kadastro Nr. (duomenys neskelbtini)), esančio (duomenys neskelbtini) Vadoklių miestelyje, Vadoklių seniūnijoje, Panevėžio rajono savivaldybėje.
             2. N u r o d a u, kad Panevėžio rajono savivaldybė ne vėliau kaip per tris mėnesius nuo šio sprendimo priėmimo dienos Lietuvos Respublikos nekilnojamojo turto registro įstatymo nustatyta tvarka nuomos sutartį išregistruotų iš Nekilnojamojo turto registro informacinės sistemos.
Šis potvarkis per vieną mėnesį gali būti skundžiamas Panevėžio rajono savivaldybės merui (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymų nustatyta tvarka.



Savivaldybės vicemeras,                                                                                              Rimantas Pranys
pavaduojantis Savivaldybės merą

